

PROJEKTS uz 16.01.2025.

vēlamais datums izskatīšanai: 22.01.2025.

domē: 30.01.2025.

sagatavotājs: Aija Kalvāne

ziņotājs: Aija Kalvāne

LĒMUMS

Ādažos, Ādažu novadā

2025. gada 30. janvārī **Nr.**«DOKREGNUMURS»

**Par viena izglītojamā uzturēšanas izdevumiem Ādažu novada pašvaldības izglītības iestādēs no 2025. gada 1. janvāra**

Izglītības likuma 17. panta trešās daļas 4. punkts nosaka, ka pašvaldība uz savstarpēju līgumu pamata piedalās valsts un citu pašvaldību izglītības iestāžu finansēšanā.

Ministru kabineta 2016. gada 28. jūnija noteikumi Nr. 418 „Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” (turpmāk – Noteikumi) nosaka kārtību, kādā pašvaldības, kuru administratīvajā teritorijā deklarētie iedzīvotāji izmanto citas pašvaldības izglītības iestādes sniegtos pakalpojumus, noslēdz līgumus ar attiecīgajām pašvaldībām par šiem iedzīvotājiem sniegto izglītības pakalpojumu apmaksu (turpmāk – pašvaldību savstarpējie norēķini). Noteikumu 4. un 9. punkts nosaka kārtību, kādā pašvaldība aprēķina viena izglītojamā uzturēšanas izmaksas mēnesī pašvaldības izglītības iestādēs.

Uz 01.01.2025. pašvaldības izglītības iestādēs bija šāds izglītojamo skaits:

1. Ādažu pirmsskolas izglītības iestādē “Strautiņš” – 376
2. Kadagas pirmsskolas izglītības iestādē “Mežavēji” – 195
3. Ādažu vidusskolas pirmsskolas izglītības grupās – 69
4. Ādažu vidusskolā – 2042
5. Carnikavas pirmsskolas izglītības iestādē “Riekstiņš” – 275
6. Siguļu pirmsskolas izglītības iestādē “Piejūra” – 212
7. Carnikavas vidusskolā – 694

Pamatojoties uz Pašvaldību likuma 10. panta pirmās daļas 21. apakšpunktu, Izglītības likuma 17. panta trešās daļas 4. punktu un Noteikumu 4. un 9. punktu, kā arī, ņemot vērā Finanšu komitejas 22.01.2025. atzinumu, Ādažu novada pašvaldības dome

**NOLEMJ:**

Apstiprināt viena izglītojamā uzturēšanas izmaksas mēnesī pašvaldības izglītības iestādēs no 2025. gada 1. janvāra (tāme – pielikumā).

Pašvaldības domes priekšsēdētāja K. Miķelsone

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

GRN, FIN, IJN, visām izglītības iestādēm - @

Aija Kalvāne, 26544669